b'\n_START_ARTICLE_\nHonkolan koulu\n_START_PARAGRAPH_\nHonkolan koulu on yksi \xc3\x84\xc3\xa4nekosken kaupungin perusopetusta tarjoavista alakouluista. Honkolan koulu sijaitsee \xc3\x84\xc3\xa4nekosken viheralueella, Honkolassa. Koulussa toimii luokat 1\xe2\x80\x936. Koulussa ty\xc3\xb6skentelee kuusi opettajaa, kouluavustaja sek\xc3\xa4 erityisopettaja. Englannin kielen opettaja on yhteinen muiden viheralueiden koulujen kanssa. Koulussa on 87 oppilasta (2018)._NEWLINE_Useimmista kyl\xc3\xa4koulusta poiketen Honkolan koulun tulevaisuus n\xc3\xa4ytt\xc3\xa4\xc3\xa4 valoisalta, sill\xc3\xa4 asukasm\xc3\xa4\xc3\xa4r\xc3\xa4n Honkolan kyl\xc3\xa4ss\xc3\xa4 arvellaan kasvavan.\n_START_SECTION_\nHistoria\n_START_PARAGRAPH_\nKoulu on perustettu jo 1920-luvulla ja koulurakennusta on sittemmin laajennettu ja korjattu useaan kertaan. Honkolan koulun vanha osa on rakennettu vuonna 1937. Vanha osa rakennettiin tulipalossa tuhoutuneen Honkolan vanhan puukoulun tilalle. Honkolan koulun vanha osa on luetteloitu museoviraston listassa osana Honkolan historiallista kyl\xc3\xa4maisemaa. Koulua laajennettiin vuonna 1987, jolloin rakennettiin mm. liikuntasali. Koulun oppilasm\xc3\xa4\xc3\xa4r\xc3\xa4n kasvun ansiosta koulua laajennettiin my\xc3\xb6s 1997._NEWLINE_Honkolan koululla istui \xc3\x84\xc3\xa4nekosken maalaiskunnan kunnanvaltuusto vuoteen 1969 eli kunnan \xc3\x84\xc3\xa4nekosken kauppalaan liit\xc3\xa4miseen asti._NEWLINE_Koulu on kaksiosainen, toisella puolella ty\xc3\xb6skentelee 1-2 luokat ja toisella 3-6 luokat.'